cyanic-selkie/wikianc huggingface dataset:
அபிநயம்
சாத்விக அபிநயம்
நவரசம் எனப்படும் ஒன்பது சுவைகளாகிய பயம், வீரம், இழிப்பு, அற்புதம், இன்பம், அவலம், நகை, கோபம், நடுநிலை ஆகிய உணர்வுகளை கை முத்திரைகள், முக பாவம் போன்ற உடல் மெய்பாடுகளால் அபிநயித்தல் சாத்விக அபிநயம் எனப்படும். கண்கள், உடலசைவு, உடல்நிலை (posture). கை முத்திரைகள், முக பாவம் ஆகியவற்றால் அபிநயித்தல். இது சாத்விக அபிநயமாகும்.எடுத்துக்காட்டாக அச்சமேற்படும் போது உடல் வியர்க்கும்; உடல் நடுங்கும்; கண்கள் சொருகும். இத்தகு மெய்ப்பாடுகளை ஆடலில் காட்டுதல் சாத்விக அபிநயமாகும்.
நவரசங்கள்
அபிநயத்தில் குறிப்பிடப்படும் பாவங்கள் ஒன்பது வகைப்படும். அவையாவன:
மேற்கோள்கள்
பகுப்பு:பரதநாட்டியம் பகுப்பு:இந்தியாவில் நடனம் பகுப்பு:இந்தியப் பண்பாடு
காயத்ரி (நடிகை)
காயத்ரி சங்கர் (Gayathrie Shankar) தமிழ் திரைப்படங்களில் முக்கிய வேடங்களில் தோன்றும் ஒரு நடிகையாவார். இவர் 2012 ஆம் ஆண்டில் "18 வயசு" என்றப் படத்துடன் அறிமுகமானார். ஆனாலும், நடுவுல கொஞ்சம் பக்கத்த காணோம் என்ற திரைப்படத்தினால் இவர் மிகவும் பிரபலமானவர். அதன் பின்னர், இவர் பொன்மாலைப் பொழுது, ரம்மி, ஒரு நல்லநாள் பாத்து சொல்றேன், புரியாத புதிர், சூப்பர் டீலக்ஸ் போன்ற பல்வேறு திரைப்படங்களில் நடித்தார். "வெள்ள ராஜா" என்ற வலைத் தொடரில் தனது திறமையைக் காண்பித்தார். இவர் தற்போது மாமனிதன் படத்தில் நடித்து வருகிறார்.
சொந்த வாழ்க்கை
காயத்ரியின் குடும்பம் தமிழ் வம்சாவளியைச் சேர்ந்தது. இவர் கர்நாடகாவின் பெங்களூரில் வளர்ந்தார்.
தொழில்
18 வயசு என்ற உளவியல் படம் இவரது முதல் வெளியீடாக இருந்தாலும், விஜய் சேதுபதியுடன் இணைந்து நடுவுல கொஞ்சம் பக்கத்த காணோம் என்ற படத்தில் நடித்ததற்காக அங்கீகரிக்கப்பட்டார். 2013 இல் பொன்மாலைப் பொழுது, மத்தாப்பூ என்ற இரு திரைப்படங்களில் நடித்தார். இவர் அடுத்ததாக 1980களில் நடக்கும் கல்லூரிக் காதல் கதையான ரம்மியில் இனிகோ பிரபாகரனுக்கு இணையாக நடித்தார்.
சித்திரம் பேசுதடி 2 என மறுபெயரிடப்பட்டு, 2019 இல் ஒரு வெளியிடப்பட்ட உலா என்றத் திரைப்படத்திலும், இரஞ்சித் செயகொடி இயக்கி 2017 இல் வெளியான புரியாத புதிர் என்றப் படத்தில் விஜய் சேதுபதியுடன் இணைந்து நடித்தார்.
அறிமுக இயக்குநர் ஆறுமுகுகுமார் இயக்கிய "நல்ல நாள் பாத்து சொல்றேன்" என்றப் படத்தில் விஜய் சேதுபதி, கௌதம் கார்த்திக், நிகாரிகா கொனிதேலா ஆகியோருடன் நடித்தார். இப்படம் 2 பிப்ரவரி 2018 அன்று வெளியிடப்பட்டது. "சீதக்காதி" என்ற படத்தில் ஒரு சிறப்புத் தோற்றத்தில் நடித்தார். 2018 ஆம் ஆண்டில் இவர் அமேசான் பிரைம் வெளியிட்ட வலைத் தொடரான "வெள்ள ராஜா" என்ற பிரத்தியேகத் தொடரில் ஆதிராவாக நடித்தார்.
தியாகராஜன் குமாரராஜா இயக்கி, விஜய் சேதுபதி, சமந்தா அக்கினேனி, பஹத் பாசில், ரம்யா கிருஷ்ணன், மிஷ்கின் உள்ளிட்ட பலரும் நடித்த சூப்பர் டீலக்ஸ் என்றத் திரைப்படத்திலும் நடித்திருந்தார். இவர் தற்போது சீனு இராமசாமி இயக்கத்தில் விஜய் சேதுபதியுடன்] மாமனிதன் என்ற படத்தில் பணிபுரிகிறார்.
வெளி இணைப்புகள்
பகுப்பு:1993 பிறப்புகள் பகுப்பு:இந்தியத் திரைப்பட நடிகைகள் பகுப்பு:தமிழ் நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள்
மலாயா வங்கி நிறுவனம்
மலாயா வங்கி நிறுவனம்(Malayan Banking Berhad, பங்கு வர்த்தகத்தில் மேபாங்க், myx: 1155) மலேசியாவைச் சேர்ந்த அனைத்துச் சேவைளையும் வழங்கும் தனியார் வங்கி நிறுவனமாகும். இது முதன்மையாக மலேசியா, சிங்கப்பூர், இந்தோனேசியா பகுதிகளில் இயங்குகின்றது.
பின்னணி
மேபாங்க்கின் மொத்த பங்குகளின் மதிப்பின்படியும் மொத்த சொத்துக்களின் அடிப்படையிலும், இது மலேசியாவின் மிகப் பெரும் வங்கியாக விளங்குகின்றது. 2014ஆம் ஆண்டில் அமெரிக்க$ 183 பில்லியன் மொத்தச் சொத்துக்களையும் நிகர இலாபமாக அமெரிக்க$ 1.92 பில்லியனையும் கொண்டுள்ள இந்த வங்கி தெற்காசியாவில் உள்ள மிகப் பெரும் வங்கிகளில் ஒன்றாகவும் விளங்குகின்றது.
உலகளவில் முதல் 1000 வங்கிகளில் 103வது நிலையிலும் (2014) போர்ப்சு குளோபலின் 2000 வங்கிகளின் பட்டியலில் 371வது இடத்திலும் (2015) உள்ளது.
மலேசியப் பங்குச் சந்தையில் (புர்சா மலேசியா) பட்டியலிடப்பட்டுள்ள பெரிய நிறுவனமாகவும் உள்ளது. இதன் மொத்தப் பங்குகளின் மதிப்பு திசம்பர் 31, 2014இல் அமெரிக்க$ 24.4 பில்லியனாக இருந்தது. புளூம்பெர்கு நிறுவனம் இதனை முதல் 20 வலிமையான வங்கிகளில் ஒன்றாக மதிப்பிட்டுள்ளது.
மேபாங்கின் இசுலாமியத் துணை நிறுவனம், மேபாங்க் இசுலாமிக்கு, ஆசியா பசிபிக் மண்டலத்தில் உள்ள இசுலாமிய வங்கிகளில் முதலிடத்தில் மதிப்பிடப்படுகின்றது.
இந்த வங்கியின் கிளைகள் 10 தென்கிழக்காசிய நாடுகளின் கூட்டமைப்பு நாடுகளிலும் முக்கிய ஆசிய நாடுகளிலும் பரந்துபட்டுள்ளது. இந்த வங்கி 2400 உலகளாவிய அலுவலகங்களுடனும் 47,000க்கும் கூடுதலான ஊழியர்களுடனும் இயங்கி வருகின்றது.
மலாயா வங்கியின் கிளைகள் உள்ள நாடுகள்
விவரங்களுடனான முழுமையான பட்டியல்:அனைத்து நாடுகள்
ஜாங்ஜியாஜீ கண்ணாடிப் பாலம்
ஜாங்ஜியாஜீ கண்ணாடிப் பாலம்  என்பது சீனாவின்,  வுலிங்யுவான் பகுதியில்  ஜாங்ஜியாஜீ மலைப் பகுதியில் உள்ள வான்நடைப் பாலம் ஆகும். கண்ணாடிப் பாலமானது சுற்றுலாப்பயணிகளைக் கவருவதற்காகக் கட்டப்பட்டுள்ளது. இந்தப் பாலத்தின் தரைப்பகுதியானது கண்ணாடியால் ஆனதாக, கீழே பார்க்கும் விதத்தில் அமைக்கப்பட்டுள்ளது. இது திறக்கப்பட்டபோது உலகின் மிக நீண்டதும், மிகப்பெரிய கண்ணாடி பாலமுமாக இது இருந்தது. இப்பாலமானது 2016 ஆகஸ்ட் 20 அன்று பொது மக்களுக்காக திறக்கப்பட்டது. இந்த பாலமானது மொத்தம் 430 m  நீளமும்,  6 m  அகலமும் கொண்டதாக, தரைமட்டத்திலிருந்து சுமார் 300 m உயரத்தில் அமைந்துள்ளது. இப்பாலமானது சீனாவின் நடு ஹுனான் மாகாணத்தில் சாங்ஜியாஜ் தேசிய வன பூங்காவில் உள்ள இரண்டு மலைகளுக்கு இடையே உள்ள பள்ளத்தாக்குக்குக்கு இடையில் நீண்டுள்ளது. இந்த பாலத்தில் ஒரு நேரத்தில் 800 பேர் வரை நடந்து செல்லும் விதத்தில் கட்டப்பட்டுள்ளது. இந்த பாலத்தை இசுரேலிய கட்டிடக் கலைஞரான ஹய்ம் டோட்டன் வடிவமைத்துள்ளார்.
இந்தப் பாலத்தின் பராமரிப்புக் குழுவின் கூற்றின்படி, இப்பாலமானது அதன் வடிவமைப்பு, கட்டுமானம் போன்றவற்றில் பத்து உலக சாதனைகளைப் புரிந்துள்ளது.
தற்போதைய நிலையில் உலகின் நீண்ட கண்ணாடிப் பாலம் என்ற தகுதியை ஹாங்காங்குக்கு அருகில் உள்ள, ஏபெய் மாகாணத்தில் உள்ள ஒரு கண்ணாடிப் பாலம் அடைந்துள்ளது.
மூடுதலும் மறு திறப்பும்
பாலம் திறந்த பிறகு எதிர்பார்க்காத அளவுக்குச் சுற்றுலாப் பயணிகளின் எண்ணிக்கை குவியத் தொடங்கியதால் பாலம் திறந்த பதிமூன்றாவது நாளே 2016 செப்டம்பர் மாதத்தில் பாலம் சில நாட்கள் மூடப்படுவதாக அதிகாரிகள் தெரிவித்தனர். பாலத்தில், ஒரு நேரத்தில் 800 பேர் நடக்கும் விதத்தில் வடிவமைக்கப்பட்டுள்ளது. மேலும் நாள் ஒன்றுக்கு சுமார் 8,000 பேர் வருவார்கள் என எதிர்பார்க்கப்பட்ட நிலையில், ஒரு நாளைக்கு 80,000க்கும் மேற்பட்ட சுற்றுலா பயணிகள் குவிந்தனர். இதனால் பாலத்தைக் காணவரும் சுற்றுலாப் பயணிகளுக்கான வாகன நிறுத்துவிட வசதி, நுழைவுக் கட்டணம், பயணிகளுக்கான சேவை ஆகியவை அதிகாரிகளால் சரிசெய்யப்பட்டன. இதன்பிறகு 2016 செப்டம்பர் 30 அன்று பாலம் மீண்டும் திறக்கப்பட்டது.
மேற்கோள்கள்
பகுப்பு:Coordinates on Wikidata பகுப்பு:சீனாவில் பாலங்கள்
கீழக்கடையம் வாசகிரி பாலசுப்பிரமணியசுவாமி கோயில்
கீழக்கடையம் வாசகிரி பாலசுப்பிரமணியசுவாமி கோயில் தமிழ்நாட்டில் திருநெல்வேலி மாவட்டம், கீழக்கடையம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் கந்த சஷ்டி முக்கிய திருவிழாவாக நடைபெறுகிறது. வைகாசி மாதம் விசாகம் திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தளவானூர் ஊராட்சி
தளவானூர் ஊராட்சி (Dhalavanur Gram Panchayat), தமிழ்நாட்டின் விழுப்புரம் மாவட்டத்தில் உள்ள கோளியனூர் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1404 ஆகும். இவர்களில் பெண்கள் 669 பேரும் ஆண்கள் 735 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமெரிக்கோ (பாடகர்)
டொமிங்கோ ஜானி வேகா உர்சுவா (Domingo Jonhy Vega Urzúa, திசம்பர் 24, 1977, அரிகா, சிலி), அல்லது பரவலாக அமெரிக்கோ, ஓர் சிலி நாட்டுப் பாடகர். மெதுவான தாளகதியில் அமைந்த பொலேரோ என்ற இலத்தீனிய இசைவகைப் பாடகரான மெல்வின் "கோரோசோன்" அமெரிக்கோவிற்கும் அவருடன் இணைந்திசைப் பாடும் மனைவியார் மெர்சிலா டோல்டோவிற்கும் மகனாகப் பிறந்தவர். அமெரிக்கோ யி லா நியூவா அல்ஜீரியா என்ற இசைக்குழுவில் முதன்மைப் பாடகராக ஆனபிறகு பரவலாக அறியப்பட்டார்.
வெளியிணைப்புகள்
பகுப்பு:சிலியின் நபர்கள் பகுப்பு:1977 பிறப்புகள் பகுப்பு:இசைக் கலைஞர்கள் பகுப்பு:வாழும் நபர்கள்
கொசப்பாளையம் வீரசைவ சைணீகர் வீரபத்திரசாமி கோயில்
கொசப்பாளையம் வீரசைவ சைணீகர் வீரபத்திரசாமி கோயில் தமிழ்நாட்டில் திருவண்ணாமலை மாவட்டம், கொசப்பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரேகா யாதவ்
இரேகா யாதவ் (Rekha Yadav; रेखा यादव ) என்பவர் இந்திய அரசியல்வாதி மற்றும் பாரதிய ஜனசக்தி கட்சியின் உறுப்பினர். மத்தியப்பிரதேசம் சதர்பூர் மாவட்டத்தில் மல்ஹாரா தொகுதியை ப் பிரதிநிதித்துவப்படுத்தும் மத்தியப் பிரதேச விதான் சபையின் முன்னாள் உறுப்பினர் ஆவார். 2008 மற்றும் 2013ஆம் ஆண்டுகளில் இந்த தொகுதியில் அவர் தேர்ந்தெடுக்கப்பட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
புரோமித்தியம்(III) குளோரைடு
புரோமித்தியம்(III) குளோரைடு (Promethium(III) chloride) என்பது PmCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமித்தியம் மற்றும் குளோரைடு அயனிகள் சேர்ந்து இச்சேர்மம் உருவாகிறது.
மேற்கோள்கள்
பகுப்பு:புரோமித்தியம் சேர்மங்கள் பகுப்பு:குளோரைடுகள்
திருக்கடையூர் ஊராட்சி
திருக்கடையூர் ஊராட்சி (Thirukadaiyur Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5533 ஆகும். இவர்களில் பெண்கள் 2776 பேரும் ஆண்கள் 2757 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கீதாஞ்சலி குல்கர்னி
கீதாஞ்சலி குல்கர்னி, இந்தியாவின் மகாராட்டிரத்தின் மும்பையைச் சேர்ந்த திரைப்பட நடிகையும், நாடக நடிகையும், சமூக ஆர்வலருமாவார். இவர் பெரும்பாலும் மராத்தி திரைப்படங்களிலும் இந்தித் திரைப்படங்களிலும் நடித்துள்ளார், இவரது அபார நடிப்பிற்க்காக மூன்று முறை பிலிம்பேர் விருதுகளையும் பெற்றுள்ளார். மேலும் இவர் கர்நாடகாவைச் சேர்ந்த திரைப்பட நடிகரான அதுல் குல்கர்ணியின் மனவியுமாவார்.
மேற்கோள்கள்
பகுப்பு:வாழும் நபர்கள் பகுப்பு:இந்திய நடிகைகள் பகுப்பு:பிலிம்பேர் விருதுகள் வென்றவர்கள்
நென்டி ஹேவார்ட்
நென்டி ஹேவார்ட் (Nantie Hayward, பிறப்பு: மார்ச்சு 6 1977 ), தென்னாப்பிரிக்க அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும், 21 ஒருநாள் பன்னாட்டுத் துடுப்பாட்டப் போட்டிகளிலும் 133 முதல்தர துடுப்பாட்டப் போட்டிகளிலும், 151 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	1999 -2005 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1998 -2002 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1977 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பாண்டம் காந்தி மோகன்
பாண்டம் காந்தி மோகன் (Pantam Gandhi Mohan) என்பவர் ஓர் இந்திய அரசியல்வாதி ஆவார். இந்திய தேசிய காங்கிரசு கட்சியின் உறுப்பினராகவும் இவர் இருந்தார். ஆந்திர சட்டப்பேரவையின் உறுப்பினராக கிழக்கு கோதாவரி மாவட்டத்தைச் சேர்ந்த பெத்தபுரம் தொகுதியிலிருந்து சிரஞ்சீவியின் பிரயாராயம் கட்சியின் மூலம் தேர்ந்தெடுக்கப்பட்டார். 2009 ஆம் ஆண்டு முதல் 2014 ஆம் ஆண்டு வரை சட்டப்பேரவை உறுப்பினராக மோகன் பணியாற்றினார். சமீபத்தில் இவர் பவன் கல்யானின் யனசேனா கட்சியில் சேர்ந்தார்.
மேற்கோள்கள்
பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:ஆந்திரப் பிரதேச சட்டமன்ற உறுப்பினர்கள் பகுப்பு:ஆந்திரப் பிரதேச அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
நுணாவில்
யாழ்ப்பாணம் - கண்டி வீதி இவ்வூரின் ஊடாகச் செல்கிறது. இவ்வீதிக்கு இணையாகச் சென்ற தொடர்வண்டிப் பாதையும் இவ்வூரினூடாகச் சென்றது. கொல்லாங்கிராய் (கொல்லா புரி) நுணாவிற் குளம், மணங்குளாய், ஆனைக்கோட்டை, தாளையடி, கல்வயல், மணற்பிட்டி எனப் பல குறிச்சிகளைக் கொண்டு நுணாவில் விளங்குகிறது.
கி. வீரமணி
'''கி. வீரமணி' (K. Veeramani'', பிறப்பு: 02 டிசம்பர் 1933) திராவிடர் கழகத்தின் பொதுச்செயலாளராக முழு நேரமும் கட்சிப் பொறுப்பை கவனிக்கும் விதத்தில் பெரியாரால் 1962 இல் நியமிக்கப்பட்டவர். பெரியாரின் மறைவுக்குப்பின்பும், மணியம்மையாரின் மறைவுக்குப்பின்பும் தொடர்ந்து இயக்கத்தை நடத்தி வருகிறார். 2003 ஆம் ஆண்டு முதல் திராவிடர் கழகத்தின் தலைவராகப் பொறுப்பேற்றுச் செயல்படுகிறார். ஆங்கிலத்தில் (The Modern Rationalist) மாத இதழ், தமிழில் விடுதலை (நாளேடு), உண்மை (மாதமிருமுறை ஏடு), பெரியார் பிஞ்சு (குழந்தைகளுக்கான மாத ஏடு) ஆகிய பத்திரிகைகளின் ஆசிரியராக இருந்து வருகிறார். பெரியார் அறக்கட்டளை மூலம் பெரியார் மணியம்மை பல்கலைக்கழகம் உள்ளிட்ட கல்வி நிறுவனங்களையும் நடத்தி வருகிறார். தமிழகத்தையும் தாண்டி வெளிநாடுகளிலும் பெரியாரின் கொள்கைகளை பரப்பி வருகிறார்.
வாழ்க்கை குறிப்பு
தென் ஆற்காடு மாவட்டம், கடலூர் அருகே பழையபட்டினத்தில் வாழ்ந்த சி. எஸ். கிருஷ்ணசாமி - மீனாட்சி தம்பதியருக்கு  2 டிசம்பர் 1933 அன்று மூன்றாவது மகனாக  பிறந்தவர் வீரமணி. இவரது இயற்பெயர் சாரங்கபாணி ஆகும். 12 வயதில் காரைக்குடியில் நடைபெற்ற இராமநாதபுர மாவட்ட முதலாவது திராவிடர் கழக மாநாட்டில் உரையாற்றினார். 17 வயதிற்குள் கலந்து கொண்ட நிகழ்வுகள் 227, கலந்து கொண்ட மாநாடுகள் 16, பயணம் செய்த தூரம் 23422 கி.மீ. 23 வயதில் முதுகலை வகுப்பினை முடித்து முதல் மாணவராகத் தேர்ச்சி பெற்று தங்கப் பதக்கம் பெற்றார். 25 வயதில் கடலூர் திராவிடநாடு பிரிவினை மாநாட்டிற்கு வருகை புரிந்தோரின் உடைமைகளைப் பாதுகாக்கும் பணியினைச் செய்தார்.
27 வயதில் சட்ட மேற்படிப்புக் கல்வியை முடித்ததோடு தேசப்பட எரிப்புப் போரிலும் ஈடுபட்டு பெரியாருடன் தடுப்புக் காவல் சட்டப்படி கைதானார். திராவிடர் கழக பொதுச்செயலாளராகவும் ஆனார். 29 வயதில் விடுதலை நாளிதழின் நிருவாக ஆசிரியர் பொறுப்பேற்றார். 38 வயதில் ஆங்கில மாத இதழின் ஆசிரியர் பொறுப்பேற்றார். 43 வயதில் நெருக்கடி நிலையில் (மிசா) கைது செய்யப்பட்டு 358 நாள்கள் சிறையில் அடைக்கப்பட்டார். 65 வயதில் (1998) பெரியார் பிஞ்சு குழந்தைகள் இதழைத் தொடங்கி ஆசிரியர் பொறுப்பேற்றார்.
குடும்பம்
கி. வீரமணி, 1958-இல் -மோகனா என்பவரை மணந்தார். இத்தம்பதியருக்கு இரண்டு மகள்களும் மற்றும் இரண்டு மகன்களும் உள்ளனர். மகன்களில் ஒருவரான அன்புராஜ் 2009-ஆம் ஆண்டு முதல் திராவிடர் கழக தலைமை நிலையச் செய்லாளராக பதவியில் உள்ளார். மேலும் அன்புராஜ் பெரியார், மணியம்மை அறக்கட்டளைகளில் பதவிகள் வகிக்கிறார்.
ஆசிரியர் பணி
1962 இல் விடுதலை நாளிதழ் ஆசிரியர் குத்தூசி குருசாமி பொறுப்பு விலகிய நிலையில் பொறுப்பேற்ற இவர், தொடர்ந்து 50 ஆண்டுகளையும் கடந்து மிகச் சிறப்பாகச் செய்து வருகிறார். 4 பக்கங்களுடன் சென்னையில் இருந்து வந்துகொண்டிருந்த விடுதலை -இன்று எட்டு பக்கங்களுடன் சென்னை, திருச்சி என இரண்டு பதிப்புகளில் வெளி வந்து கொண்டிருக்கிறது. அதனைத் தொடர்ந்து, உண்மை, பெரியார் பிஞ்சு, ஆங்கில (The Modern Rationalist) இதழ்களுக்கு ஆசிரியராகப் பணியாற்றிவருகிறார். இணைய தளங்கள் மூலமாகவும் மேற்கண்ட இதழ்களைப் பரப்பி பன்னாட்டுத் தமிழர்களையும் ஒருங்கிணைத்து பெரியாரின் பணியைப் பரப்புகின்றார்.
பொய்கைநல்லூர்
பொய்கைநல்லூர் தமிழ்நாட்டில் வேலூர் மாவட்டம், அரக்கோணம் வட்டத்தில் உள்ளது. இந்த ஊர் கி.மு. 720 ஆண்டு முதலே இருப்பது கண்டுபிடிக்கப்பட்டுள்ளது. அங்குள்ள பெருமாள் கோயில் கல்வெட்டு இதனை உறுதி செய்கிறது. பழம்பெரும் கோயில்கள் பல இங்கு உள்ளன. இங்கு மிகவும் பிரபலம் துர்கை அம்மன் கோயில் ஆகும். இதற்கு பெரிய தேர் ஒன்றும் உள்ளது. இது காஞ்சிபுரம் தேரை விட சற்று சிறியது.
பகுப்பு:வேலூர் மாவட்டம்
கலசப்பாக்கம்
கலசப்பாக்கம்  (ஆங்கிலம்:Kalasapakkam), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் உள்ள கலசப்பாக்கம் வட்டம், கலசப்பாக்கம் ஊராட்சி ஒன்றியம், கலசப்பாக்கம் (சட்டமன்றத் தொகுதி) ஆகியவற்றின் நிர்வாகத் தலைமையிடமாக அமைந்துள்ளது. இது திருவண்ணாமலை மக்களவைத் தொகுதிக்கு உட்பட்டதாகும்
அமைவிடம்
கலசப்பாக்கம்  நகரம் கடலூர் - திருவண்ணாமலை - வேலூர் - சித்தூர் - தேசிய நெடுஞ்சாலையில் அமைந்துள்ளது. இந்த நகரத்தின் வடக்கே போளூர் 10 கி.மீ. தொலைவிலும், ஆரணி 35 கி.மீ. தொலைவிலும் மற்றும் வேலூர் 58 கி.மீ. தொலைவிலும், தெற்கில் மாவட்ட தலைமையிடமான திருவண்ணாமலை 26 கி.மீ. தொலைவிலும், மேற்கே செங்கம் 43 கி.மீ. தொலைவிலும் அமைந்துள்ளன.
மக்கள் தொகை
2001 ஆம் ஆண்டு கணக்கெடுப்பின் படி  கலசபாக்கம்-பூண்டி வருவாய் நகரில் 31,000 மக்கள் வாழ்கிறார்கள்.
சாலை வசதிகள்
கலசப்பாக்கம் நகரில் சாலை வசதிகள் உள்ளது.
ஆகிய கலசப்பாக்கம் நகரின் வழியாக நகரத்தை இணைக்கிறது.
போக்குவரத்து வசதிகள்
வேலூர், ஆரணி, போளூர், திருவண்ணாமலை ஆகிய இடங்களுக்கு அதிகப்படியான பேருந்து சேவைகள் உள்ளன. துரிஞ்சிகுப்பம், அவலூர்பேட்டை, பாடகம், மங்கலம், ஆதமங்கலம்புதூர், பர்வதமலை, மன்சுராபாத் ஊர்களுக்கு நகர பேருந்துகள் இயக்கப்படுகிறது.
சிறப்பு
கலசப்பாக்கம் வட்டத்தின் தலைநகரும் இதுவே ஆகும். புனித நகரமாக கருதப்படும் இந்நகரில் திருமாமுதீஸ்வரர் திருக்கோயில் உள்ளது.
நிர்வாகம் மற்றும் அரசியல்
இந்நகரம் சிறப்பு நிலை ஊராட்சியாக தரம் உயர்த்தப்பட்டு இன்று வரை செயல்பட்டு வருகிறது. கலசப்பாக்கம் நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு சிறப்பு நிலை ஊராட்சியாகும்.இந்த நகரை கலசப்பாக்கம் ஊராட்சியின் நிர்வாகம் மூலம் தூய்மைப்படுத்துகிறது.
வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் கலசப்பாக்கம் வட்டமும் ஒன்றாகும். இந்த வட்டத்தை போளூர் வட்டத்தின் சிலப் பகுதிகளை கொண்டு 2012 ஆம் ஆண்டு உருவாக்கப்பட்டது. இந்த வட்டத்தில் 52 வருவாய் கிராமங்களும், 1,40,301 மக்கள் தொகையும் கொண்டது. இந்த வட்டத்தில் கலசப்பாக்கம் ஊராட்சி மற்றும் கலசப்பாக்கம் ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.
மேற்கோள்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:திருவண்ணாமலை நகர விரிவாக்கப் பகுதிகள் பகுப்பு:திருவண்ணாமலை மாவட்டம்
பி. எல். தேனப்பன்
'''பி. எல். தேனப்பன்' (P. L. Thenappan'') என்பவர் ஒரு இந்திய திரைப்பட தயாரிப்பாளர் ஆவார். இவர் ஸ்ரீ ராஜ்லட்சுமி பிலிம் (பி) லிமிடெட் என்ற திரைப்பட தயாரிப்பு நிறுவனத்தை வைத்திருக்கிறார். இவர் காதலா! காதலா! படத்தின் மூலம் தயாரிப்பாளராக அறிமுகமானார். அதன்பிறகு இன்றுவரை இவர் சுமார் 14 படங்களைத் தயாரித்துள்ளார்.
இவர் பெரும் செலவில் படங்களை தயாரிப்பதில் பிரபலமானவர். அதே நேரத்தில் திறமையுள்ள புதியவர்களை ஊக்குவிப்பவர்.
இவர் ஒரு சில படங்களில் நடித்துள்ளார், அவற்றில் சில குரங்கு பொம்மை, கேங்க்ஸ் ஆஃப் மெட்ராஸ் போன்றவை அகும்.
குறும்பட மூலையில்
திரைப்படங்கள் தவிர பி. எல். தேனப்பன் பிரெஞ்சு மொழியில் இரண்டு குறும்படங்களை தயாரித்துள்ளார், அவை பிரான்சில் மதிப்புமிக்க கேன்ஸ் திரைப்பட விழாவில் திரையிடப்பட்டன.
வெளி இணைப்புகள்
பகுப்பு:தமிழ்த் திரைப்படத் தயாரிப்பாளர்கள் பகுப்பு:சென்னை திரைப்படத் தயாரிப்பாளர்கள் பகுப்பு:வாழும் நபர்கள்
அறுபாகைமானி
வெளி இணைப்புகள்
பகுப்பு:வானியற் கருவிகள்
இராகவன் (ஈழத்து எழுத்தாளர்)
வாழ்க்கை வரலாறு
சபாரத்தினம் இராகவன், 1976 இல் பிறந்தார். ‘ஈஸ்வரி வாசம்’, கரவெட்டி கிழக்கு கரவெட்டியை பிறப்பிடமாகவும் வசிப்பிடமாகவும் கொண்டவர்.
ஆரம்பக்கல்வியை கரவெட்டி மாணிக்கவாசகர் வித்தியாலயத்திலும், உயர்கல்வியை கரவெட்டி விக்னேஸ்வராக் கல்லூரியிலும் பயின்றார். யாழ்ப்பாணப் பல்கலைக்கழகத்தில் தொழில் நிர்வாகமாணிப் பட்டத்தினைப் பெற்றவர். தற்போது சமுர்த்தி வங்கி முகாமையாளராக பருத்தித்துறை பிரதேச செயலகத்தில் பணிபுரிகிறார்.
இலக்கிய ஈடுபாடு
1998 இல் இருந்து எழுதிவருகிறார். கவிதை, கட்டுரை, விமர்சனம், புனைவு, கோட்டோவியம் ஆகியவற்றில் மிகுந்த ஈடுபாடுடையவர்.
ஈழத்துப் படைப்பாளிகளுடனும் தீவிர வாசகர்களுடனும் இவர் நேர்காணல்களை நிகழ்த்தியுள்ளார். அவர்களுள் மு.பொ, குந்தவை, சாந்தன், தெணியான், குப்பிழான் ஐ.சண்முகன், து.குலசிங்கம், ஐ.வரதராஜன் ஆகியோர் குறிப்பிடத்தக்கவர்கள்.
பன்முகம், காலச்சுவடு, சரிநிகர், நிகரி, மூன்றாவது மனிதன், பெருவெளி, அமுது, சௌந்தரசுகன், காலம், உயிர்நிழல், உயிர் எழுத்து,தெரிதல் (இதழ்),புதிய தரிசனம், கலைமுகம் முதலான; தமிழ்ச்சூழலில் வெளிவந்த சிற்றிதழ்களிலும் பத்திரிகைகளிலும் இவரது படைப்புக்கள் வெளிவந்துள்ளன.
இதழியற்பணி
சமுர்த்தி அபிவிருத்தி மன்ற வெளியீடான ‘சுபீட்சம்’ என்ற செய்தி மடலின் ஆசிரியர்.
வெளியிணைப்பு
பகுப்பு:ஈழத்து எழுத்தாளர்கள் பகுப்பு:1976 பிறப்புகள்
2021 காந்தகார் குண்டுவெடிப்பு
2021 காந்தகார் குண்டுவெடிப்பு (2021 Kandahar bombing) ஆப்கானித்தானில் உள்ள காந்தகார் நகரத்தில் இமாம் பார்கா பள்ளிவாசலில்  2021 ஆம் ஆண்டு அக்டோபர் மாதம் 15 ஆம் நாளன்று ஒரு தற்கொலை குண்டு வெடிப்பு சம்பவமாக நிகழ்ந்தது. சியா இசுலாம் வழிபாட்டாளர்களின் வெள்ளிக்கிழமை பிரார்த்தனையில் இத்தாக்குதல் நடந்தது. குறைந்தது 65 பேர் கொல்லப்பட்டனர் மற்றும் 70 எண்ணிக்கைக்கும் மேற்பட்ட பேர் படுகாயமடைந்தனர். இசுலாமிய அரசு - கோரசன் மாகாணம் இந்த தாக்குதலுக்கு பொறுப்பேற்றுள்ளது என்று குழுவின் ஊடக பிரிவான அமாக் வெளியிட்ட அறிக்கையில் தெரிவிக்கப்பட்டுள்ளது. குண்டூசில் உள்ள சியா பள்ளிவாசலில் இசுலாமிய அரசு - கோரசன் மாகாணம் நடத்திய குண்டுவெடிப்பில் ஒரு வாரத்திற்குப் பிறகு குறைந்தது 50 பேர் கொல்லப்பட்டனர். இந்த தாக்குதலைத் தொடர்ந்து, சியா பள்ளிவாசல்களுக்கு பாதுகாப்பு வழங்குவதாக தலிபான்கள் உறுதியளித்துள்ளனர்.
அஜியாக்கோ
அஜியாக்கோ (Ajiaco) என்பது கொலம்பியா, கியூபா மற்றும் பெரு போன்ற நாட்டு மக்கள் விரும்பி சாப்பிடும் ஒரு வகையான சூப் ஆகும். இது எந்த நாட்டில் முதலில் பயன்படுத்தினர் என்பது அறிஞர்களுக்கு விவாதப்பொருளாகவே இருந்து வருகிறது. கோழி இறைச்சி, மூன்று வகையான உருளைக்கிழங்கு மற்றும் சில மூலிகை பொருட்களை வைத்து இந்த சூப்பைத் தயாரிக்கிறார்கள். கியூபாவில் இதனைக் கட்டியான குழம்பாக தயாரிக்கிறார்கள்.
வரலாறு
16 ஆம் நூற்றாண்டில் தான் அஜியாக்கோ கியூபா நாட்டில் பிரபலமானது, குறிப்பாக கிராமப்புற மக்கள் அதிகமாகப் பயன்படுத்தியிருந்தாலும் உயர்குடி மக்களும் சில சமயங்களில் அதனைப் பயன்படுத்தினர்.
தயாரிப்பு
thumb|கொலம்பியாவின் [[பொகோட்டா நகர அஜியாக்கோ]]
கொலம்பியா
அஜியாக்கோ கொலம்பிய தலைநகர் பொகோட்டாவில், பிரபலமான ஒரு உணவுப்பொருள். கோழி, மூன்று வகைகளில் உருளைக்கிழங்கு, மற்றும் மூலிகைபொருட்களைப் பயன்படுத்தி இதனைத் தயாரிப்பார்கள்.
கியூபா
கியூபா நாட்டில் பன்றி இறைச்சி, கோழி, காய்கறிகள், மற்றும் பல்வேறு மாவு மற்றும் கிழங்குகளைப் பயன்படுத்தி இதனைத்  தயாரிப்பார்கள்.
பெரு
பெரு நாட்டில்அஜியாக்கோவை மிகவும் வித்தியாசமான உணவாக தயாரிப்பார்கள். உருளைக்கிழங்கு, சமைத்த பூண்டு, உலர்ந்த மஞ்சள் மற்றும் சிவப்பு மிளகாய் , அரிசி மற்றும் சுண்டவைத்த கோழி அல்லது முயல் ஆகியவற்றைப் பயன்படுத்திச்  சுவையாகத் தயாரிப்பார்கள்.
வெளி இணைப்புகள்
பகுப்பு:அசைவ உணவுகள்
ரோம மாற்றுக் கோடு
ரோம மாற்றுக் கோடு (Roman switch line) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ரோம் நகருக்கு மிக அருகே அமைந்திருந்தது சீசர் கோடு. இது இத்தாலியின் மேற்கு கடற்கரையில் ஓஸ்டியா நகரில் தொடங்கி ரோம் நகருக்கு தெற்கே ஆல்பன் குன்றுகள் வழியாக கிழக்கில் ஏட்ரியாட்டிக் கடற்கரையில் பெஸ்காரா நகர் வரை நீண்டது. இதன் மேற்கு புறத்தில், ரோம் நகருக்கு வடக்கே ரோம மாற்றுக் கோடு என்றொரு துணை அரண்நிலையும் அமைக்கப்பட்டிருந்தது. இது இத்தாலியின் கிழக்கில் திரேன்னியக் கடற்கரையில் தொடங்கி ரோம் நகருக்குப் பின்னாக நீண்டு இத்தாலியின் நடுப்பகுதியில் சீசர் கோட்டுடன் இணைந்தது. ஜூன் 1944ல் இக்கோட்டினை நேச நாட்டுப் படைகள் ஊடுருவின. இங்கிருந்த ஜெர்மானியப் படைகள் பின்வாங்கி டிராசிமீன் கோட்டுக்குச் சென்று விட்டன.
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1944 நிகழ்வுகள்
திராங்கானு மாநில சட்டமன்றம்
திராங்கானு மாநில சட்டமன்றம் அல்லது திராங்கானு சட்டப் பேரவை (மலாய்: Dewan Undangan Negeri Terengganu; ஆங்கிலம்: Terengganu State Legislative Assembly; சீனம்: 登嘉楼州立法议会) என்பது மலேசியா, திராங்கானு மாநிலத்தின் சட்டப் பேரவையாகும்.
மலேசியாவின் 13 மாநிலங்களில் ஒன்றான திராங்கானு மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும். திராங்கானு மாநிலச் சட்டமன்றம் 32 உறுப்பினர்களைக் கொண்டுள்ளது.
பெலாகா மாவட்டம்
பெலாகா மாவட்டம் (மலாய் மொழி: Daerah Belaga; ஆங்கிலம்: Belaga District) என்பது மலேசியா, சரவாக் மாநிலத்தில்; காப்பிட் பிரிவில்; ஒரு மாவட்டமாகும்.
திராங்கானு மாநில சட்டமன்றம்
பொது
திராங்கானு மாநில சட்டமன்றம் திராங்கானு மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்துகிறது. ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்குகளைத் தாக்கல் செய்கிறது.
பெலாகா மாவட்டம்
பெலாகா நகரத்திற்கும்; பெலாகா மாவட்டத்திற்கும் ஒரே பெயர் பயன்படுத்தப் படுகிறது. பெலாகா எனும் பெயரில் ஒரு சட்டமன்றத் தொகுதியும் உள்ளது. பெலாகா நகரம், பக்குன் அணையில் இருந்து 40 கி.மீ. தெற்கில் உள்ளது.
திராங்கானு மாநில சட்டமன்றம்
பொது
திராங்கானு மாநில சட்டமன்றம் ஒரு நாடாளுமன்றத்தைப் போல இயங்குகிறது. திராங்கானு மாநில சட்டமன்றம், திராங்கானு மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
பெலாகா மாவட்டம்
பெலாகா மாவட்டம் காப்பிட் நகரில் இருந்து வடகிழக்கே 120 கிலோமீட்டர் தொலைவில் ராஜாங் ஆற்றின் மேல் பகுதியில் அமைந்துள்ளது. அதே சமயத்தில் தென்சீனக் கடற்கரை நகரமான பிந்துலு நகரில் இருந்து 100 கி.மீ. தொலைவில் உள்ளது.
திராங்கானு மாநில சட்டமன்றம்
சட்டமன்ற உறுப்பினர் உரிமை
மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன.
பெலாகா மாவட்டம்
பொது
1900-களின் முற்பகுதியில் பெலகா கிராமம் நிறுவப்பட்டது. அப்போது ஒரு சில சீன வர்த்தகர்கள் பெலாகாவில் கடைகளை அமைத்தனர். மண்ணெண்ணெய், உப்பு போன்ற அத்தியாவசியப் பொருட்களை அங்குள்ள ஒராங் உலு மக்களுக்கு வழங்கினர். பண்டமாற்று வர்த்தகம் நடந்துள்ளது.
திராங்கானு மாநில சட்டமன்றம்
சட்டமன்ற உறுப்பினர் உரிமை
நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது.
பெலாகா மாவட்டம்
பொது
பாலுய் மற்றும் பெலாகா ஆறுகளின் கரைகளில் பல கென்யா (Kenyah); கயான் (Kayan) நீண்ட வீடுகள் உள்ளன. ராஜாங் ஆற்றுக் கரைகளில் புனான், செகாப்பான், கெஜாமான், தஞ்சோங் பூர்வீக பழங்குடியினரின் நீண்ட வீடுகள் உள்ளன.
திராங்கானு மாநில சட்டமன்றம்
சட்டமன்ற உறுப்பினர் உரிமை
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். மாநில அரசு சாசனப்படி ஐந்து ஆண்டுகளுக்கு ஒரு முறை திராங்கானு சட்டமன்றம் கலைக்கப்பட வேண்டும்.
பெலாகா மாவட்டம்
பொது
பெலாகா மாவட்டம் காப்பிட் நகருடன் படகு மூலம் இணைக்கப் பட்டுள்ளது. பொதுப் போக்குவரத்துச் சாலைகள் மிகவும் குறைவு. இருப்பினும் அண்மையில் பிந்துலு - பக்குன் நெடுஞ்சாலை (Bintulu-Bakun Highway) உருவாக்கப்பட்டது. ஆனாலும் முழுமை பெறாத நிலையில் உள்ளது.
திராங்கானு மாநில சட்டமன்றம்
சபாநாயகர் தலைமை
திராங்கானு மாநில சட்டமன்றக் கூட்டங்களுக்கு சபாநாயகர் (Speaker) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் யகாயா அலி (Yahaya Ali).
பெலாகா மாவட்டம்
பாக்குன் அணை
பெலாகாவிற்கு கிழக்கே பக்குன் அணை (Bakun Dam) உள்ளது. ஆசியாவிலேயே இரண்டாவது பெரிய அணை. இந்த அணை பெலாகாவிற்கு சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தைக் கொண்டது.
திராங்கானு மாநில சட்டமன்றம்
சபாநாயகர் தலைமை
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (Majlis Mesyuarat Kerajaan) நியமிக்கிறார்.
பெலாகா மாவட்டம்
பாக்குன் அணை
பொருளாதாரக் காரணமாக இதன் கட்டுமானம் பல முறை தாமதமானது. ஏற்கனவே பல பில்லியன் ரிங்கிட் செலவழிக்கப் பட்டது. அதனால் இந்தத் திட்டத்தைத் தொடர மத்திய அரசு முடிவு செய்தது. இந்தத் திட்டத்தின் மொத்தச் செலவுத் தொகை ரிங்கிட் 10 பில்லியன்.
திராங்கானு மாநில சட்டமன்றம்
திராங்கானு புவியியல்
திராங்கானு மாநிலம் தீபகற்ப மலேசியாவின் கிழக்கே உள்ள ஒரு பெரிய மாநிலம். இந்த மாநிலத்தின் வடக்கே கிளாந்தான் மாநிலம்; மேற்கே பகாங் மாநிலங்கள் உள்ளன. கிழக்கே தென் சீனக் கடல் உள்ளது. திராங்கானு மாநிலம் மலேசியத் தலைநகர் கோலாலம்பூரில் இருந்து சுமார் 443 கிலோ மீட்டர் தொலைவில் இருக்கின்றது.
பெலாகா மாவட்டம்
670 கி.மீ. கடலடிக் கம்பிவடம்
ஜனவரி 2007-இல், பாக்குன் அணையில் உற்பத்தி செய்யப்படும் மின்சாரத்தை கடலடிக் கம்பிவடம் வழியாகத் தீபகற்ப மலேசியாவிற்கு மாற்றுவதற்கான திட்டத்தை மீண்டும் மலேசிய மத்திய அரசாங்கம் அறிவித்தது. கடலடிக் கம்பிவடம் 670 கி.மீ. தூரம் வரை நீண்டு, தீபகற்ப மலேசியாவின் ஜொகூர்; யோங் பெங் கடற்கரையை அடையும்.
திராங்கானு மாநில சட்டமன்றம்
திராங்கானு புவியியல்
பெர்கெந்தியான் தீவு; ரெடாங் தீவு; கப்பாஸ் தீவு போன்ற பல தீவுகள் திராங்கானு மாநிலத்தின் ஒரு பகுதியாக உள்ளன. மாநிலத்தின் மொத்த பரப்பளவு 13035 km2..
கோலா திராங்கானு மாநகரம்
கோலா திராங்கானு மாநகரம் திராங்கானு மாநிலத்தின் அரச நகரமாகவும், தலைநகரமாகவும் விளங்குகின்றது. திராங்கானு மாநிலத்திற்கு ‘டாருல் ஈமான்’ எனும் நன்மதிப்பு அரபு அடைமொழியும் உண்டு. ’டாருல் ஈமான்’ என்றால் ‘புனிதமான இருப்பிடம்’ என்று பொருள். திராங்கானு ஒரு விவசாய மாநிலம் ஆகும். இங்கு நெல் வயல்கள் நிறைந்து காணப்படுகின்றன. கடற்கரைகளில் நிறைய மீனவக் கிராமங்கள் உள்ளன. பல ஆயிரம் ஆண்டுகளாகப் பூர்வீகக் குடிமக்கள், இந்த மாநிலத்தில் வாழ்ந்து வருகின்றனர்.
பெலாகா மாவட்டம்
வெளி இணைப்புகள்
பகுப்பு:சரவாக் பகுப்பு:சரவாக் மாவட்டங்கள்
திராங்கானு மாநில சட்டமன்றம்
திராங்கானு இந்தியர்கள்
திராங்கானுவில் உள்ள இந்தியர்களில் பெரும்பாலோர் தமிழர்கள். பெரும்பான்மையினர் இந்து மதத்தைப் பின்பற்றுபவர்கள். இருப்பினும் சிறுபான்மையினர் இஸ்லாத்தையும் பின்பற்றுகிறார்கள். சீனர்களைப் போலவே, திராங்கானுவில் உள்ள இந்தியர்ச் சமூகமும் தனிச் சமூகமாகத் தனித்து வாழ்கின்றது.
இந்தியர்கள் பலர் தமிழ் மொழி, மலாய் மொழி, ஆங்கில மொழி, மற்றும் உள்ளூர்த் திராங்கானு மலாய் மொழியில் (Terengganu Malay) மிகச் சரளமாக பேசுகிறார்கள். திராங்கானுவில் உள்ள பெரும்பாலான இந்தியர்கள் கோலா திராங்கானு போன்ற நகர்ப் புறங்களில் வாழ்கின்றனர். திராங்கானுவில் மிகக் குறைந்த எண்ணிக்கையிலான மலையாளி வம்சாவழியினரும் உள்ளனர்.
அரசாங்கமும் அரசியலும்
திராங்கானு மாநிலத்தில் இப்போது சுல்தான் மிசான் சைனல் ஆபிதீன் (Mizan Zainal Abidin of Terengganu) என்பவர் சுல்தானாக இருக்கின்றார். இவர் 1998-ஆம் ஆண்டில் இருந்து சுல்தானாகப் பணி செய்து வருகிறார்.
மாநிலச் செயலாட்சி மன்றம்
மாநிலச் செயலாட்சி மன்றம் (State Executive Council) சுல்தானைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (Menteri Besar) என்று அழைக்கிறார்கள். இவருக்கு உதவியாக குறைந்த பட்சம் 10 பேர் மாநிலச் செயலாட்சி உறுப்பினர்களாக உள்ளனர்.
இவர்கள் அனைவரும் மாநில அமைச்சர்கள் ஆவர். இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
நிர்வாகப் பிரிவுகள்
திராங்கானு மாநிலம் 8 மாவட்டங்கள்; 99 முக்கிம்கள்; மற்றும் 7 உள்ளூர் ஆட்சிகளாகப் பிரிக்கப்பட்டு உள்ளது.
வெளி இணைப்புகள்
பகுப்பு:திராங்கானு பகுப்பு:மலேசியாவில் அரசியல் பகுப்பு:மலேசியாவின் மாநில சட்டமன்றங்கள்
சாராள்
சாராள் அல்லது சாராய் ( ISO 259-3 Śarra; Sara; அரபு: سارة Sārah;) இந்தி: सराह Sāraha;) என்பவர் இஸ்ரயேல் மக்களின் முதுபெரும் தந்தையான ஆபிரகாமின் மனைவியும் மற்றும் ஈசாக்குவின் தாயும் ஆவார். மேலும் இவரைப் பற்றி பழைய ஏற்பாடு மற்றும் திருக்குர்ஆன் ஆகியவற்றில் விவரிக்கப்பட்டுள்ளது. இவரது பெயர் முதலில் சராய் என அழைக்கப்பட்டது. பின்னர் ஆதியாகமம் 17:15 கணக்கின்படி, கடவுளின் உடன்படிக்கையின் ஒரு பகுதியாக சாராய் என்னும் தனது பெயரை சாராள் என மாற்றினார்.
பெயர் விளக்கம்
எபிரேயப் பெயரான சாராள் (‎שָׂרָה‎/Sara/Śārā) என்பதற்கு உயர்நிலைப் பெண் எனக் குறிக்கிறது, மற்றும் இளவரசி அல்லது சீமாட்டி என தமிழில் மொழி பெயர்க்கப்பட்டுள்ளது.
வாழ்க்கைக் குறிப்பு
200px|thumb|சராயிடம் ஆபிராம் ஆலோசனைக் கூறுவது போன்ற ஓவியம். ([[நீர்வர்ணம் ஓவியர்: சேம்சு டீச்சொட் மூலம் சுமார் 1896–1902 ஆம் ஆண்டு வரையப்பட்து.)]]
சாராள் ஆபிரகாமின் மனைவியும் இவரது ஒன்றுவிட்ட சகோதரியும் ஆவார், மேலும் தேராகு இவரது தந்தை ஆவார். மற்றும் சாராள் மிக அழகுள்ளவளும் தனது கணவர் ஆபிரகாமைவிட பத்து வயது இளமையானவாளும் ஆவார். மேலும் சாராளுக்கு தொண்ணூறு அகவையும், ஆபிரகாமுக்கு நூறு அகவையில் ஈசாக்கு என்னும் மகன் பிறந்தார். இவர் இவர்களுக்கு முதல் மகனாக இருந்தாலும், ஆபிரகாம் மற்றும் சாராளின் பணிப் பெண்ணான ஆகாருக்கும் பிறந்த இஸ்மவேலும் ஆபிரகாமின் மகனாவார். சாராள் தனது நூற்றுயிருபத்தேழு ஆவது அகவையில் மரித்தார். பின்னர் சாரளின் பிரேதம் கானான் தேசத்திலுள்ள மக்பேலா என்னப்பட்ட குகையில் அடக்கம் செய்யப்பட்டது.
ஆதாரங்கள்
பகுப்பு:விவிலிய குலத்தலைவிகள் பகுப்பு:எபிரேய விவிலியத்தில் பெண்கள்
தொண்டை மண்டலம்
தொண்டை நாடு (Tondai Nadu) அல்லது தொண்டை மண்டலம் (Tondaimandalam) என்பது சங்ககால நாடுகளில் ஒன்று. தொண்டைமான் இளந்திரையன் இந்நாட்டின் சங்ககால அரசன். பிற்காலச் சோழர்கள் தொண்டை நாட்டைக் கைப்பற்றியபிறகு, அதற்கு ஜயங்கொண்ட சோழமண்டலம் என்று பெயர் சூட்டப்பட்டது. தொண்டை மண்டலம் குறித்து தொண்டைமண்டல சதகம் என்ற நூலானது 17 ஆம் நூற்றாண்டில் வாழ்ந்த படிக்காசுப் புலவரால் இயற்றப்பட்டது.
எல்லைகள்
வடக்கில் வேங்கடம், தெற்கில் தென்பெண்ணைஆறு, மேற்கில் பவளமலை, கிழக்கில் வங்கக்கடல் ஆகியவை இதன் எல்லைகள் ஆகும்.
இது இன்றைய ஆந்திரமாநிலத்தின் நெல்லூர், சித்தூர்,(திருப்பதி) மாவட்டங்களின் சில பகுதிகள் மற்றும் இன்றைய தமிழகத்தின் வடகிழக்குப் பகுதியிலுள்ள வேலூர், இராணிப்பேட்டை, திருவண்ணாமலை, விழுப்புரம் ,  கள்ளக்குறிச்சி , காஞ்சிபுரம் , செங்கல்பட்டு, திருவள்ளூர், திருப்பத்தூர் , கடலூர் மற்றும் தமிழகத்தின் தலைநகரான சென்னை ஆகிய மாவட்டங்களை உள்ளடக்கியதாகும்.
வரலாறு
தொண்டை நாடு, நான்காம் நூற்றாண்டிலிருந்து, ஒன்பதாம் நூற்றாண்டு வரை ஆண்ட, காஞ்சிபுரத்துப் பல்லவர்களின் தாய்நாடாகும். இது அருவாள்நாடு (அருவாநாடு), அருவா-வடதலை என்று இரு பகுதிகளாகப் பிரிந்திருந்தது என்றும், அருவா-வடதலை நாட்டைப் 'பவத்திரி' என்னும் ஊரைத் தலைநகராகக் கொண்டு 'திரையன்' என்னும் மன்னனும், தொண்டை நாட்டை காஞ்சிபுரத்தைத் தலைநகராகக் கொண்டு 'இளந்திரையன்' என்னும் மன்னனும் சங்ககாலத்தில் ஆண்டுவந்தனர் என்றும், வரலாற்று அறிஞர்கள் குறிப்பிடுகின்றனர்.
பிற்காலச் சோழர்கள் தொண்டை மண்டலத்தைக் கைப்பற்றிய பிறகு அதை ஜயங்கொண்ட சோழமண்டலம் என்ற பெயரைக் கொண்டு அழைக்கலாயினர். மேலும் தொண்டை மண்டலமானது 24 கோட்டங்களாகவும், 79 நாடுகளாகவும் வகுக்கப்பட்டன. துவக்கக் காலத்தில் கோட்டம் என்று அழைக்கப்பட்ட நிர்வாகப் பகுதியானது பிற்காலத்தில் வளநாடு என அழைக்கப்பட்டது. தொண்டை நாட்டில் இருந்த கோட்டங்கள் பின்வறுமாறு; ஆமூர் கோட்டம், இளங்காடு கோட்டம், ஈக்காடு கோட்டம், ஈத்தூர் கோட்டம், ஊற்றுக்காடு கோட்டம், எயில் கோட்டம், கடிகை கோட்டம், காலியூர் கோட்டம், களத்தூர் கோட்டம், குன்றப்பத்திரம் கோட்டம், சிறுகரை கோட்டம், செங்காடு கோட்டம், செந்திருக்கை கோட்டம், செம்பூர் கோட்டம், தாமல் கோட்டம், படுவூர் கோட்டம், பல்குன்றம் கோட்டம், புழல் கோட்டம், புலியூர் கோட்டம், பேயூர் கோட்டம், மணையில் கோட்டம், வெண்குன்றம் கோட்டம், வேங்கடக் கோட்டம், வேலூர்க் கோட்டம் ஆகியனவாகும்.
இதனையும் காண்க
பகுப்பு:சங்ககால அகநாடுகள் பகுப்பு:தொண்டையர் பகுப்பு:சோழர் பகுப்பு:தமிழ்நாடு மண்டலங்கள்
உறைவிட விக்கிப்பீடியர்
உறைவிடவிக்கிப்பீடியர் (Wikipedian in residence) என்பர் விக்கிமீடியத்திட்டங்களில் பங்களிக்கும் ஒருவர், விக்கிமீடியத் திட்டங்கள் குறித்த புரிந்துணர்வை, விக்கிமீடியத் திட்டங்களைப் அறியாதவர்களுக்கு தெரிவித்து விக்கி குறித்து ஆர்வத்தினை ஏற்படுத்தும் நோக்கமுடையவர் ஆவார். இந்நோக்கத்திற்கு அந்த உறைவிட விக்கிப்பீடியர் கல்வி நிறுவனங்கள், நூலகங்கள், அருங்காட்சியகம், ஆவணக்காப்பகங்கள், கலை மாடங்கள் (காட்சிக்கூடங்கள்) போன்ற தரவு செறிந்த இடங்களுக்குச் செல்வார். அவ்விடங்களில் உள்ள தரவுகளைக் பொது உரிமத்தில் பெற முயல்வார். அதற்கு அதைப் பற்றிய பரப்புரை வகுப்புகளை, பயிலரங்குகளை நடத்துவதில் துணை நிற்பர். மிக முக்கியமான நோக்கம் யாதெனில், அவ்விடங்களில் சென்று, விக்கிமீடியத் திட்டங்களுக்கு பங்களிப்பதை விட, அவர்களை திட்டப்பணிகளில் செயல்பட வைத்தலும், அதனால் வரும் புதிய இடர்களையும், விக்கிமீடியத் திட்டபணியாளர்களுக்குத் தெரிவித்தலுமே ஆகும். 2010ஆம் ஆண்டு ஆத்திரேலியா  நாட்டவரான லியம் வியாட் (Liam Wyatt) என்பவரே முதல் உறைவிட விக்கிப்பீடியராகத் திகழ்கிறார். இதற்கு இவர் பிரித்தானிய நூலகத்தில் 5 வாரங்கள் செயற்பட்டார்.
வெளியிணைப்புகள்
பகுப்பு:விக்கிப்பீடியா
நிக்கவெரட்டி பிரதேச செயலாளர் பிரிவு
நிக்கவெரட்டி பிரதேச செயலாளர் பிரிவு (Nikaweratiya Divisional Secretariat, නිකවැරටිය ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 42 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 40203 ஆகக் காணப்பட்டது.
மூப்பேரிபாளையம்
மூப்பேரிபாளையம் (ஆங்கிலம்:Mopperipalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், சூலூர் வட்டத்தில் இருக்கும் ஒரு பேரூராட்சி ஆகும். இங்கு கல்வி நிறுவனங்கள், தொழிற்சாலைகள், விசைத்தறி தொழிற்சாலைகள அதிக அளவில் உள்ளது
அமைவிடம்
இப்பேரூராட்சி, கோயம்புத்தூரிலிருந்து 30 கி.மீ. தொலைவில் உள்ளது. இதனருகே 10 கி.மீ. தொலைவில் உள்ள சோமனூரில் தொடருந்து நிலையம் உள்ளது. இதனருகே அவிநாசி 18 கி.மீ.; சரவணம்பட்டி 17 கி.மீ.; அன்னூர் 11 கி.மீ.; சூலூர் 18 கி.மீ. தொலைவில் உள்ளன.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,094 வீடுகளும், 10,923 மக்கள்தொகையும் கொண்டது.
வெளி இணைப்புகள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
குண்டலப்பட்டி
குண்டலப்பட்டி (GUNDALAPATTI ) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 15 கிலோமீட்டர் தொலைவிலும், காவேரிப்பட்டணத்திலிருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1478  வீடுகள் உள்ளன. கிராமத்தின் மொத்த மக்கள் தொகையானது 5838 ஆகும். இதில் ஆண்கள் எண்ணிக்கை 2896, பெண்களின் எண்ணிக்கை 2942 என உள்ளது. மக்களின் கல்வியறிவு விகிதமானது 60.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
வடக்கு சுமத்ரா காண்டாமிருகம்
சிட்டகாங் காண்டாமிருகம் அல்லது வடக்கு கேரி காண்டாமிருகம் என்றும் அழைக்கப்படும் வடக்கு சுமத்ரா காண்டாமிருகம் (டைசெரோரைனஸ் சுமட்ரென்சிஸ் லேசியோடிஸ்) என்பது சுமத்ரா காண்டாமிருகத்தில் மிகவும் பரவலாகக் காணப்படும் துணைச் சிற்றினமாகும். ஆசியாவின் பிரதான நிலப்பகுதியைச் சேர்ந்த ஒரே ஒரு துணைச் சிற்றினமாக இது உள்ளது.
இருபதாம் நூற்றாண்டின் முற்பகுதியில் பல சந்தர்ப்பங்களில் இந்த காண்டாமிருக இனம் அதிகாரப்பூர்வமாக அழிந்துவிட்டதாக அறிவிக்கப்பட்டாலும், பர்மா மற்றும் மலேசியத் தீபகற்பம் போன்ற காடுகளில் சிறிய எண்ணிக்கையில் இவை இன்னும் இருக்கக்கூடும் என்று நம்பப்படுகிறது. இருப்பினும் இது மிகவும் சந்தேகத்திற்குரியது. 2008 ஆம் ஆண்டு நிலவரப்படி, இது ஐ.யூ.சி.என்"செம்பட்டியலில் ”அதிதீவிர ஆபத்தானது" என்று கருதப்படுகிறது.
வகைப்பாட்டியல்
இடது|thumb|பிரெட்ரிக் வில்ஹெல்ம் குஹ்னெர்ட் எழுதிய வடக்கு சுமத்ரான் காண்டாமிருகத்தின் சித்தரிப்பு, 1927 பிரதான நிலப்பகுதி சுமத்ரா துணைச் சிற்றின காண்டாமிருகத்திற்கு டைசெரோஹினஸ் சுமட்ரென்சிஸ் லேசியோடிஸ் என பெயரிடப்பட்டது. காதுகளில் குறிப்பிடத்தக்க நீண்ட ரோமங்களைக் கொண்டிருப்பதால், லேசியோடிசு என்ற பெயர் கிரேக்க மொழியிலிருந்து பெறப்பட்டது.வடக்கு சுமத்ராவின் துணைச் சிற்றினங்கள் முடிக்காது சுமத்ரா காண்டாமிருகம் அல்லது காது-பிரிவு காண்டாமிருகம் என்றும் அழைக்கப்பட்டன.
டைசெரோஹினஸ் சுமட்ரென்சிஸ் லேசியோடிசை தனி துணைச் சிற்றினமாகக் கருதவேண்டும் எனக் கருத்துக்கள் உள்ளன. இது இந்தோனேசியா காண்டாமிருகம் டைசெரோஹின்சு சுமத்ரென்சிசு சுமத்ரென்சிசு ஒத்திருப்பதாகக் கருதப்பட்டது. இருப்பினும், வடக்கு சுமத்ரா காண்டாமிருகம் பெரிய உருவுடன், நீண்ட முடிகள் காதுகளில் காணப்படுவதும், நீண்ட மற்றும் பெரிய கொம்புகளும் இருப்பதால் இது தனி துணைச்சிற்றினமாகவே கருதப்படுகிறது.
விளக்கங்கள்
வடக்கு சுமத்ரா காண்டாமிருகம் மிகப்பெரிய துணைச்சிற்றினமாகும். இது, காதுகளில் நீண்ட முடி மற்றும் நீண்ட கொம்புகளைக் கொண்டுள்ளது. இருப்பினும், மேற்கு சுமத்ரா காண்டாமிருகத்தை விட உடலில் முடிகளின் அளவு குறைவாக உள்ளது.
வாழ்விடமும் பரவலும்
வடக்கு சுமத்திரா காண்டாமிருகம் வெப்பமண்டல மழைக்காடுகள், சதுப்புநிலங்கள், மேகக் காடுகள், அடர்வனம் மற்றும் புல்வெளிகளில் வாழ்ந்தது. இது மலைப்பகுதிகளில், ஆறுகள், செங்குத்தான பள்ளத்தாக்குகள் மற்றும் மலைகள் ஆகியவற்றில் வசித்து வந்தது.
வடக்கு சுமத்ரா காண்டாமிருகம் சுமத்ரா காண்டாமிருகங்களில் மிகவும் பரவலாகக் காணப்பட்ட இனமாகும். இது இந்தோசீனிய தீபகற்பம், கிழக்கு இந்தியா, பூட்டானின் கிழக்கு இமயமலை மற்றும் பங்களாதேஷ் முதல் வடக்கு சீனாவின் உள் மங்கோலியா வரை இருந்தது. 1920களில் இந்தியா, பங்களாதேஷ், சீனா மற்றும் பிற நாடுகளிலும், 1997ல் இந்தியாவின் வடகிழக்குப் பகுதிகளிலும் வடக்கு ஹேரி காண்டாமிருகம் அழிந்துவிட்டதாக அறிவிக்கப்பட்டது. மியான்மரின் தமந்தி வனவிலங்கு சரணாலயத்தில் அவை இருந்தன என்று கூறப்படுகிறது. 1980களில் மியான்மாரில் இந்த இனங்கள் அழிந்துவிட்டதாக அறிவிக்கப்பட்டாலும், சுமத்ரா காண்டாமிருகத்தினை அண்மையில் பார்த்ததாகப் பல சந்தர்ப்பங்களில் தெரிவிக்கப்பட்டது. உறுதிப்படுத்தப்படாத அறிக்கைகள் வடக்கு சுமத்ரா காண்டாமிருகத்தின் சிறிய எண்ணிக்கை மியான்மாரில் இன்னும் உயிர்வாழக்கூடும் என நம்பப்படுகிறது. ஆனால் அந்நாட்டின் அரசியல் நிலைமை இத்தகவலை உறுதிப்படுத்தச் சரிபார்ப்பைத் தடுத்துள்ளது. தீபகற்ப மலேசியாவில் தமன் நெகாரா தேசிய பூங்காவில் வடக்கு ஹேரி காண்டாமிருகம் இன்னும் வாழ வாய்ப்புள்ளது, இருப்பினும் தீபகற்ப மலேசியாவில் இவைக் காணப்படுவது மிகவும் சந்தேகத்திற்குரியது.
செய்ற்கை வாழ்விடத்தில்
இடது|thumb|பிப்ரவரி 15, 1872 முதல் ஆகஸ்ட் 31, 1900 வரை லண்டன் மிருகக்காட்சிசாலையில் ஒரு பெண் வடக்கு சுமத்ரா காண்டாமிருகம், "பேகம்". வடக்கு சுமத்ரா காண்டாமிருகம், மற்ற இரண்டு துணைச் சிற்றினங்களைப் போலவே, அவற்றின் இயற்சூழலுக்கு வெளியே வாழ்வதில்லை. இவை செயற்சூழலில் இனப்பெருக்கம் செய்யாது. ஆனால் 1889ஆம் ஆண்டில் இந்தியாவின் அலிபூர் மிருகக்காட்சி சாலையில் வெற்றிகரமான இந்த காண்டாமிருகம் பிரசவித்தது. இதற்குப்பின் வேறு எங்கும் இத்தகைய நிகழ்வுகள் நடைபெறவில்லை. இலண்டன் மிருகக்காட்சிசாலை 1872ஆம் ஆண்டில் சிட்டகாங்கில் பிடிக்கப்பட்ட ஒர் இணை காண்டாமிருகத்தினைப் பெற்றது. இதில் பெண் காண்டாமிருகத்திற்கு "பேகம்" என்று பெயரிடப்பட்டது. இது 1900 வரை வாழ்ந்து. அயற்சுழலில் அதிக நாட்கள் வாழ்வதற்கான சாதனைப்படைத்தது. அழிந்துபோன துணைச் சிற்றினங்களின் ஏழு எண்ணிக்கையில் பேகமும் ஒன்றாகும். உயிரியல் பூங்காக்கள் மற்றும் சர்க்கசுகளில் காணப்பட்ட லேசியோடிசு துணைச் சிற்றினத்தில் இதுவும் ஒன்று.
கலாச்சார சித்தரிப்புகள்
வலது|thumb|சீனாவின் [[ஆன் அரசமரபு|வெஸ்டர்ன் ஹான் (கிமு 202 - கி.பி 9) காலத்திலிருந்து வெள்ளி பொறிப்புடன் வெண்கல இரண்டு கொம்புகள் கொண்ட காண்டாமிருகத்தின் வடிவத்தில் ஒரு மது பாத்திரம்]] வடக்கு சுமத்ரா காண்டாமிருகம் சீன இலக்கியத்தில் மிகவும் மதிக்கப்படும் விலங்காக அறியப்படுகிறது. பெரும்பாலான பண்டைய மற்றும் நவீன சீன கலைகள் மற்றும் கலைப்பொருட்களில் கொம்புகள் கொண்ட காண்டாமிருகத்தின் உருவங்களைக் காணலாம்.
சுமத்ரா காண்டாமிருகத்தைப் பற்றிய பல நாட்டுப்புறக் கதைகள் காலனித்துவ இயற்கை ஆர்வலர்கள் மற்றும் வேட்டைக்காரர்களால் 19 ஆம் நூற்றாண்டின் நடுப்பகுதியிலிருந்து 20 ஆம் நூற்றாண்டின் முற்பகுதி வரை சேகரிக்கப்பட்டன. வடக்கு கிளையினங்கள் வாழ்ந்த பர்மாவில், சுமத்ரா காண்டாமிருகம் நெருப்பைச் சாப்பிட்டது என்ற நம்பிக்கை ஓர் காலத்தில் பரவலாக இருந்தது. நெருப்பு உண்ணும் காண்டாமிருகம், புகைபிடிப்பதற்காகக்  குறிப்பாக முகாம் தீ நிகழ்வினைத் தாக்குவதாக, கதைகள் விவரித்தன. ஒவ்வொரு ஜூலை மாதத்திலும், சுமத்ரா காண்டாமிருகங்கள் பவுர்ணமியன்று கூடும் என்ற பாரம்பரிய நம்பிக்கையும் இருந்தது.
மேற்கோள்கள்
பகுப்பு:காண்டாமிருகங்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
சிறிய பாம்புத் தலை மீன்
சிறிய பாம்புத் தலை மீன் (Small snakehead) எனப்படுவது ''சன்னா ஆசியட்டிகா ஆகும். இது விரால் மீனின் ஒரு'' வகை ஆகும். இது சீனாவில் காணப்படும் நான்கு சன்னா சிற்றினங்களுள் ஒன்றாகும். இது தைவான் மற்றும் தெற்கு யப்பானிலும் காணப்படுகிறது. இது வலசையாகவோ அல்லது அறிமுகப்படுத்தப்பட்ட மீன் இனமாக இருக்கலாம். இது ஒரு நடுத்தர அளவிலான பாம்புத் தலை மீனாகும். இது மணலில் கூடு கட்டும் தன்மையுடையது.
புனலப்பாடி திரௌபதியம்மன் தர்மராஜர் கோயில்
புனலப்பாடி திரௌபதியம்மன் தர்மராஜர் கோயில் தமிழ்நாட்டில் திருவண்ணாமலை மாவட்டம், புனலப்பாடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வேல்காட்டூர்
வேல்காட்டூர் இந்தியாவின் தெலுங்கானாவில் உள்ள ஜக்டியால் மாவட்டத்தின் உள்ள நகரமாகும். வேல்காட்டூர் வருவாய் பிரிவில் வேல்காட்டூர் மண்டலத்தில் உள்ளது. இந்நகரம் ஐதராபாத்திலிருந்து சுமார் 105 கிலோமீட்டர் தொலைவில் உள்ளது.
நிலவியல்
வேல்காட்டூர் 18.844°N  79.173°E இல் அமைந்துள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 1,218 வீடுகளை கொண்ட இந்நகரத்தின் மக்கள்தொகை 4,463 ஆகும். இதில் 2248 ஆண்களும், 2,215 பெண்களும் உள்ளனர். இந்நகரத்தின் எழுத்தறிவு 60.19% ஆகவுள்ளது.
மேற்கோள்கள்
பகுப்பு:தெலங்காணாவில் உள்ள ஊர்களும் நகரங்களும்
கட்டப்பனை
கட்டப்பனை (கட்டப்பன) என்னும் சிறு பட்டணம் கேரளத்தில் இடுக்கி மாவட்டத்தில் உள்ளது. மூணார், தேக்கடி ஆகிய முக்கிய ஊர்களுக்கு அருகிலேயே அமைந்துள்ளது.
ஞள்ளானி ஏலம் எனும் உயர்தர ஏலக்காய் வகையை உருவாக்கி உலகப்புகழ் பெற்ற செபாஸ்டியன் ஜோசப் ஞள்ளானி இங்கே வாழ்ந்தவர்.
பிரபல தமிழ், மலையாள எழுத்தாளரும் தமிழ் திரை நடிகருமான ஷாஜி சென் கட்டப்பனையில் பிறந்து வளர்ந்தவர். தமிழிலும் மலையாளத்திலும் அவர் எழுதிய 'சினிமா வெறியின் 40 ஆண்டுகள்' எனும் புத்தகத்தில் திரைப்படம் மற்றும் இசை சார்ந்த கட்டப்பனையில் வரலாற்றைக் குறிப்பிட்டிருக்கிறார்.
பொருளாதாரம்
இங்கு மிளகு, ஏலக்காய், காபி, கொக்கோ முதலியவற்றை பயிரிடுகின்றனர்.
இணைப்புகள்
பகுப்பு:இடுக்கி மாவட்டத்தில் உள்ள ஊர்களும் நகரங்களும்
வதம்பச்சேரி ஊராட்சி
வதம்பச்சேரி ஊராட்சி (Vadambacheri Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5405 ஆகும். இவர்களில் பெண்கள் 2698 பேரும் ஆண்கள் 2707 பேரும் உள்ளனர். பெரும்பாலும் போக்குவரத்து சேவைகளுக்கு காமநாயக்கன்பாளையம் நகரை அணுக வேண்டும்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சுல்தான்பேட்டை ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
புரந்தர் கோட்டை
இந்தியாவின் மகாராட்டிரா மாநிலத்தில் உள்ள புனே மாவட்டத்தின் நிர்வாகத் தலைமையிடமான புனேவுக்குத் தென்கிழக்கே 18 கல் தொலைவில் உள்ள புரந்தர் தாலுகாவில் உள்ள மலையில் புரந்தர் கோட்டை (Purandar fort) அமைக்கப்பட்டு உள்ளது. இக்கோட்டை பிஜப்பூர் சுல்தானுக்குச் சொந்தமானது. இதை மகத்ஜி எனும் பிராமணர் நிர்வகித்து வந்தார். இவருக்குப் பின் இவரின் மூன்று மகன்களில் நீலோஜி என்பவனரின் பொறுப்பில் இக்கோட்டை இருந்தது.
ஔரங்கசீப்பின் படைத்தலைவன் ஜெய்சிங் சிவாஜியிடமிருந்து புரந்தர் கொட்டையைக் காப்பற்றும் எண்ணத்துடன் 14000 வீரர்களுடன் முற்றுகை இட்டார். சுமார் 1000 மராட்டிய வீரர்கள் கோட்டையைப் பாதுகாத்தனர். மொகலாயர்கள் வைத்த சுரங்க வெடியில் கோட்டை சுவரின் பெரும் பகுதி இடிந்து விழுந்தது. புரந்தர் கோட்டை மொகலாயர்கள் வசமானது.
மேற்கோள்கள்
வார்ப்புரு:புனே மாவட்டம்
பகுப்பு:மகாராட்டிர கோட்டைகள் பகுப்பு:புனே மாவட்டம்
கமலமுனி
கமலமுனி எனும் சித்தர், பதினெண் சித்தர்களுள் ஒருவராவார். இவர் குறவர் குடியில் வைகாசி மாதம் பூசம் நட்சத்திரத்தில்  பிறந்தார். சிலர் இவரை நான்முகனே கமல முனியாக அவதரித்தார் எனக்கூறுவர். இவர் போகரிடம் சீடனாய்ச் சேர்ந்து யோகம் பயின்று, சித்தர் கூட்டத்துள் ஒருவராய்ப் புகழ் பெற்றவர். இவர் திருமூலரின் சீடர்களில் முதன்மையானவர் .கமலமுனி முந்நூறு என்னும் மருத்துவ நூல், ரேகை சாஸ்திரம் முதலிய நூல்களை  எழுதியுள்ளார். காப்பான கருவூரார் என்று தொடங்கும் காப்புப்பாடல் கமலமுனி அருளியது. பாரத தேசத்தில் இருந்ததைக் காட்டிலும் சீனாவில் வெகுகாலம் இருந்ததாக போகர் கூறுகிறார். திருமூலர் இவரைக் காலங்கி, கஞ்ச மலையன் எனப் பல பெயர்களில் குறிப்பிடுகிறார்.
மேற்கோள்கள்
பகுப்பு:பதினெண் சித்தர்கள் பகுப்பு:சித்தரியல் பகுப்பு:சித்தர்கள் பகுப்பு:சைவப் பெரியார்கள் பகுப்பு:சைவ சமய சித்தர்கள்